ועדת הכלכלה, כנסת 25, פרוטוקול מספר 279, 2024-02-04 00:00

דוד ביטן: שלום לכולם, המשך הישיבה מהישיבות הקודמות, זאת הישיבה השלישית בעניין זה

דוד ביטן:  הצעה לדיון מהיר בנושא פטור מתשלום בכבישי אגרה למשרתי מילואים, של חברת הכנסת וולדיגר מיכל מרים

מיכל מרים וולדיגר: מיכל מרים

דוד ביטן: וקבוצת חברי כנסת

דוד ביטן:  תודה רבה לכולם שהגיעו

דוד ביטן:  יש פה משהו מדרך ארץ?     

ד"ר עידית חנוכה: הם עדיין לא נכנסו

דוד ביטן: עדיין לא נכנסו

דוד ביטן:  בסדר, הם יבואו, דיבר אתי המנכ"ל שלהם או היושב-ראש אני לא יודע בדיוק, שהם קיבלו את העניין הזה של הקנסות, הם בנו מערכת בעניין זה וכל חייל שמציג להם את הנתונים –מקבל פטור מהקנס

דוד ביטן:       מנהרות הכרמל הודיעו בישיבה הקודמת שהם יעשו מה שדרך ארץ עושה

מיכל מרים וולדיגר: כבוד היושב-ראש, זה גם רטרואקטיבית?     

דוד ביטן: כן

מיכל מרים וולדיגר: או שהם יקבלו החזר?     

דוד ביטן: לא

דוד ביטן:  עזבי רגע את ההחזר אני מדבר על הקנסות

מיכל מרים וולדיגר: כן כן, אני מדברת על החזר על הקנסות

דוד ביטן: תכף הוא יכנס

דוד ביטן:  לא דיברתי אתו על ההחזר רטרואקטיבית, אבל אני לא חושב שמישהו שילם את הקנס

דוד ביטן:  חייל שנמצא במילואים בעזה, אין לו זמן לשלם את הקנס

דוד ביטן:  תכף הם יבואו ואני מאמין שהוא יצהיר בדיוק מה הוא עשה

דוד ביטן:      הגענו למשרד הביטחון והאוצר

דוד ביטן:  ביחס לנסיעה בכביש האגרה, בעיקר כביש 6

דוד ביטן:  כאשר אדם משתחרר ממילואים ורוצה להגיע הביתה או להגיע לשירות מילואים, ביקשנו מכם שתבדקו ותלכו לתשובה חיובית, מאחר ויש כיסוי הוצאות דלק אז צריך להיות גם כיסוי לזה

דוד ביטן:  לא מדובר על תקציב גדול

דוד ביטן:      משום מה משרד הביטחון על כל דבר מקבל כספים גדולים – בצדק אולי – אבל הוא לא יודע לחלק אותם כמו שצריך בעניין הזה

דוד ביטן:  אז מה התשובה שלכם האוצר? זו כבר ישיבה שלישית, אין לי כוח לעשות ישיבה רביעית בעניין הזה

שי ששתיאל: שי ששתיאל, רכז תשתיות ופרויקטים באגף החשב הכללי

שי ששתיאל:  כפי שאמרת, אנחנו אחרי השיח עם הזכיינים –6 חוצה צפון וגם דרך ארץ, מנהרות הכרמל אמרו את זה פה

שי ששתיאל:      משרת מילואים שיציג שהוא שירת במהלך המלחמה, יתחשבו בו בעניין הקנסות

שי ששתיאל:  לגבי התשלום עצמו, אנחנו חושבים שנכון שזה יהיה באמצעות מנגנון של החזרי הוצאות

דוד ביטן: בסדר

דוד ביטן:  אין לנו בעיה שזה יהיה בהחזר הוצאות, הכל בסדר

שי ששתיאל: אנחנו עדיין לא קיבלנו את הנתונים ממשרד הביטחון

דוד ביטן: אין בעיה

דוד ביטן:  תקבלו החלטה עקרונית ולאחר מכן תעסקו בנתונים

שי ששתיאל: הדבר הזה חייב להיות מקור, צריך שיצבע לזה מקור

דוד ביטן: כמה היום התקציב להחזר נסיעות?     

שי ששתיאל: אנחנו מנסים להבין מה הנתונים, אנחנו לא הצלחנו - -     

דוד ביטן: לא, כמה היום?     

שי ששתיאל: את זה משרד הביטחון יוכל להגיד?     

דוד ביטן: כמה היום החזר הנסיעות?     

שיר אבינועם: שיר אבינועם נציגת צה"ל

שיר אבינועם:  זה משתנה, יש טבלה מסודרת שמגדירה בדיוק מה החזר הוצאות נסיעה

שיר אבינועם:  לא נדרשנו להעביר אותה לשום גורם, אם היו מבקשים – היינו מעבירים

שיר אבינועם:      הטבלה מגדירה עבור משרת המילואים את נקודת ההתחלה עד לנקודה שבה הוא משרת

שיר אבינועם:  זה הולך ממרחב למרחב וזה תלוי אם מדובר ביחידה סגורה או פתוחה

שיר אבינועם:  אם הוא משרת ביחידה פתוחה –  זה פחות רלוונטי כי הוא מקבל כסף באופן יום-יומי

דוד ביטן: זה ברור שאנחנו לא מדברים על זה

שיר אבינועם: אם הוא משרת ביחידה סגורה – הוא מקבל הלוך וחזור ופעם נוספת בשבוע כאפטר

שיר אבינועם:  הכל תלוי, מאיזו נקודה לאיזו נקודה הוא נוסע

שיר אבינועם:  זה יכול להגיע גם עד 9,000 שקלים בחודש אם הנקודה היא מהצפון הרחוק לדרום הרחוק

דוד ביטן: 9,000 שקל בחודש? על מה?     

שיר אבינועם: שוב, אני מסבירה

דוד ביטן: על נסיעה? נראה לי משונה מאוד

שיר אבינועם: ההחזר על הוצאות נסיעה - -      

מיכל מרים וולדיגר: מה הממוצע?     

דוד ביטן: יש הגיון שזה 9,000 שקל לחודש? נשמע לי הזוי

שיר אבינועם: 	 שוב, אם זו יחידה פתוחה

שיר אבינועם:  אם זו יחידה סגורה כמובן שהחישוב הוא שונה, זה לא מגיע לסכום של 9,000 שקלים אלא זה מגיע לסכומים הרבה יותר קטנים

מיכל מרים וולדיגר: אבל את לא יודעת להגיד לנו כמה הקופסה השלמה?     

דוד ביטן: אני לא מבין את זה, אתם לא יודעים מה התקציב ששמתם לעניין הזה?     

שיר אבינועם: סליחה?     

מיכל מרים וולדיגר: מה הקופסה

מיכל מרים וולדיגר:  מה הסכום המלא ששמתם בצד לנושא של נסיעות?             

שיר אבינועם: אנחנו משלמים כל חודש

שיר אבינועם:  זאת אומרת שאין תקציב כל חודש שאנחנו לוקחים ממנו ממוקד במסגרת אותם 9 מיליון, במסגרת המתווה

שיר אבינועם:  זה משהו שאנחנו עושים לפני המלחמה ותוך כדי המלחמה, אנחנו משלמים לכל משרת מילואים כל 1 בחודש החזר הוצאות נסיעה

שיר אבינועם:      בנוסף לזה, הגדרנו החזר נסיעות מוגדל ל-30 בעלי תפקידים בגדוד שמפקד היחידה מגדיר שהם חיילים שנוסעים יותר ברכבים שלהם, לשיקולי המג"ד, וגם פה נתנו ל-30 בעלי תפקידים בגדוד שמקבלים סדר גודל אקסטרה שנע בין 1,000 ל-2,000 שקלים פר חודש, וזה בנוסף להחזר הוצאות נסיעה בסיסי שהם מקבלים כל 1 בחודש

מיכל מרים וולדיגר: דוד סליחה, מסרה לי מנהלת הוועדה

מיכל מרים וולדיגר:  ביקשנו נתונים – על הוצאות, על החזר הוצאות, על כל מגוון ההוצאות לרבות הוצאות נסיעה

מיכל מרים וולדיגר:  אני מבינה את מה שאת מסבירה, אני מבינה את החיילים בעלי התפקידים המיוחדים, הכל מובן

מיכל מרים וולדיגר:  אנחנו כבר ארבעה חודשים במלחמה, בארבעת החודשים האחרונים כמה בממוצע החזרתם כסף לחיילי מילואים על נסיעות ברכבים הפרטיים? אפשר לדעת סכום?     

שיר אבינועם: אני אפריד את זה

שיר אבינועם:  אני אתעלם מהיחידה הפתוחה ואני אתעסק רק ביחידה הסגורה

שיר אבינועם:  ביחידה הסגורה להערכתי זה בסדר גודל של בממוצע 600 שקלים, אבל שוב זה ממוצע

דוד ביטן: טוב

דוד ביטן:  האוצר

דוד ביטן:  תגידו שמבחינה עקרונית אתם תחזירו את זה במסגרת של החזר הוצאות ואנחנו נסגור את הישיבה

דוד ביטן:  תעשו את זה עם משרד הביטחון, אני סומך על מה שאתם אומרים לי

דניאל שוורץ: שוב, גם אנחנו חושבים שזה צריך להיות חלק מהמסגרת של החזר ההוצאות, גם ברמה התפעולית

דניאל שוורץ:  אם עכשיו כל חייל יצטרך לשלוח את החשבונית שלו ולהודיע ולקבל החזר, עד שהוא יקבל החזר מדובר בסיבוך תפעולי

דניאל שוורץ:  אני חושב שהחיילים לא ירוויחו מזה וגם לנו זה ייצור הרבה מאוד התעסקות

דניאל שוורץ:  אז זה צריך להיות חלק מהחזר ההוצאות ומשרד הביטחון צריך - - עשרות מיליוני שקלים שהם צריכים להעביר

מיכל מרים וולדיגר: לי יש קושי

מיכל מרים וולדיגר:  שיר, הסברת לנו יפה כל כך שאתם יודעים בדיוק מהיכן להיכן חייל נוסע וכמה הוא מקבל ויש לכם את הנתונים של כמה חיילים משתמשים ברכבם הפרטי

מיכל מרים וולדיגר:  את אומרת שאתם נותנים החזר לפי מרחק - -     

שיר אבינועם: אני לא יודעת במערכות שלנו מי נוסע בכביש 6

מיכל מרים וולדיגר: עזבי את כביש 6

מיכל מרים וולדיגר:  את יודעת מי נוסע ברכבים הפרטיים שלו נכון?     

שיר אבינועם: חד משמעית

מיכל מרים וולדיגר: אז את יודעת להגיד לי כמה חיילים נוסעים ברכבים הפרטיים שלהם, אפשר לשער ממוצע של נסיעה, להכפיל את זה ואת נותנת לכולם דרך החזר ההוצאות וגמרנו את הסיפור

מיכל מרים וולדיגר:  למה צריך להקשות כל פעם?     

שיר אבינועם: אבל תוספת עבור כביש 6 שאנחנו נצטרך ברמה שלנו להוסיף, או במנגנון שייקבע, זו תוספת שאנחנו נצטרך לקבל מהאוצר

שיר אבינועם:  משרד הביטחון והאוצר יצטרכו לסכם על תוספת תקציבית  - -     

דוד ביטן: למה? זה לא התפקיד שלכם? למה בכל דבר אתם באים לאוצר? אתם מקבלים מיליארדים, אתם לא רוצים לעזור לחיילים, זה מה שאת אומרת?     

מיכל מרים וולדיגר: אנחנו גם לא יודעים מה המספרים

שיר אבינועם: הדבר הראשון שאנחנו רוצים זה לעזור לחיילים

דוד ביטן: לא, אתם לא רוצים

דוד ביטן:  כל הזמן אתם עושים חישובים עם האוצר

דוד ביטן:  קודם כל תגידו שאתם מוכנים, גם האוצר וגם משרד הביטחון ואחר כך תנהלו מה שאתם רוצים

שיר אבינועם: אני נציגת צה"ל, אני לא יודעת אם יש פה את נציג משרד הביטחון

מיכל מרים וולדיגר: אולי זה מיליון שקל וזה כסף קטן בשבילכם? את אפילו לא אומרת לנו מה הסכום של זה

מיכל מרים וולדיגר:  אז מי יידע? החיילים בינתיים כל יום משלמים את זה

דוד ביטן: כל דבר אתם אומרים "אם רק", אז לא צריכים אתכם

דוד ביטן:  שמשרד האוצר ינהל את משרד הביטחון ונגמר הסיפור

דוד ביטן:  אתם קצת מגזימים

שיר אבינועם: צריך להבין

שיר אבינועם:  המתווה, ה-9 מיליארד שניתנו - -     

דוד ביטן: לא מעניין אותי ה-9 מיליארד שניתנו

דוד ביטן:  כל פעם אתם מביאים לי את ה-9 מיליארד

שיר אבינועם: אז בנוסף ל-9 מיליארד אנחנו צריכים תוספת של תקציבים

דוד ביטן: לא

דוד ביטן:  זה לא מעניין אותי מאיפה אתם מביאים את הכסף, זה התפקיד שלכם לקחת את חיילי המילואים שחוזרים מהדרום ומהצפון ורוצים להגיע כמה שיותר מהר הביתה

דוד ביטן:  זה השיקול שלכם, מה זה הדבר הזה שאתם בכל פעם באים לאוצר

דוד ביטן:      לא משנה שגם האוצר צריך לשבת אתכם ולפתור את הבעיה הזאת

דוד ביטן:  אני לא אומר שלא, אבל לא להתנות את זה רק בזה

דוד ביטן:  אני רוצה שאתם תצהירו הצהרה כאן לפרוטוקול שהנושא הזה ייפתר ביניכם ונגמור את הסיפור הזה

דוד ביטן:  זה הכל

דוד ביטן:  מה, אתם לא מסוגלים להוציא את המילה הזאת?     

מיכל מרים וולדיגר: כבוד יושב-הראש, אני באמת לא מצליחה להבין במה מדובר, ואנחנו כבר בישיבה השלישית – במיליון, בחצי מיליון, ב-4 מיליון במה? אפילו את זה

מיכל מרים וולדיגר:  מי אם לא הצבא יעשה את זה

מיכל מרים וולדיגר:  החייל הקטן והפשוט שצריך לנסוע הביתה והוא לא ראה את אשתו ואמו ורוצה להגיע כמה שיותר מהר הביתה אחרי שהוא שירת 30-40 יום רצוף? מי יעשה את החישוב? אני לא מצליחה להבין

מיכל מרים וולדיגר:  זה לא ברור

דוד ביטן: טוב

דוד ביטן:  מה השעה עכשיו? 9:10

דוד ביטן:  רבותיי, אני עושה הפסקה של 20 דקות וסגרו את הבעיה הזאת ביניכם, בסדר? אני מבקש ממשרד האוצר ומשרד הביטחון לסכם מה שתרצו ותצהירו הצהרות לפרוטוקול כשהנושא הזה ייסגר ביניכם מיום תחילת המלחמה מ-7 באוקטובר

דוד ביטן:  ב- 9:30 אנחנו חוזרים

דוד ביטן:  תודה רבה

דוד ביטן: - - - מנהרות הכרמל  שהם התחייבו פה מכיוון שדרך ארץ פתרו את הבעיה של הקנסות, אז שגם הם יפתרו באותה צורה

דוד ביטן:  כמו שהם אמרו "מה שהם יחליטו אנחנו מחליטים גם כן"

דוד ביטן:  ותבקשי מדרך ארץ שיביאו לנו מכתב על העניין הזה ולא רק בשיחת טלפון

דוד ביטן:  בסדר? מה הם עשו ומה הנוהל

דוד ביטן:  את זה תשלחי גם למנהרות הכרמל

דוד ביטן:      משרד הביטחון ומשרד האוצר, לאחר שעשיתם הפסקה, פתרתם את הבעיה הזאת ביניכם?     

שי ששתיאל: אנחנו נקבע ישיבה מסודרת, אנחנו נשב ואנחנו נראה איך אנחנו מכניסים את זה לתוך הנוסחה של החישוב

שי ששתיאל:  ואנחנו נעדכן בהקדם

דוד ביטן: אבל הגישה היא חיובית נכון?     

שי ששתיאל: הגישה היא חיובית

דוד ביטן: כמה זמן לדעתכם? תעשו את זה רטרואקטיבית מ-7 באוקטובר כן? לא מהיום

יעל שכטר-סטימן: האם אפשרי שעד שהם יגיעו להסכמות ייחתם צו לפטור מאגרה עבור אלה שיסעו מחר בבוקר?     

דוד ביטן: לא

דוד ביטן:  הם לא עשו את זה, בטעות, הם היו צריכים לעשות את זה כי הצו פותר את הבעיה במובן הזה שלא צריכים לשלם וגם לא צריכים להחזיר

דוד ביטן:  אבל כנראה שהם לא רצו ללכת נגד החברות ולא עשו את הצו הזה

דוד ביטן:  אם הנושא נפתר מ-7 באוקטובר – אין צורך בצו

דוד ביטן:  מה גם שצו נותן לך רק שבעה ימים קדימה, הוא לא נותן אחורה

משה פסל: 	אבל מה הלאה?     

דוד ביטן: ברגע שיש הסדר תקציבי בין האוצר ל - - -, ואז הם מדווחים - - -     

משה פסל: ההסדר הוא לא רטרואקטיבית הוא גם קדימה?     

מיכל מרים וולדיגר: כן רטרואקטיבית

משה פסל: לא רק רטרואקטיבית, גם קדימה

דוד ביטן: בוודאי

מיכל מרים וולדיגר: כבוד יושב-הראש, אני מבינה שיש הבנה בין משרד הביטחון והצבא ומשרד האוצר שהם יעדכנו את הנוסחה כך שהיא תכלול בתוכה גם את הנסיעות בכביש 6

דוד ביטן: כהחזר הוצאות לא כמשהו אחר

מיכל מרים וולדיגר: את הנוסחה כהחזר הוצאות

שיר אבינועם: חברת הכנסת, אמרתי שאנחנו נקבע פגישה מסודרת, אנחנו נבחן ונבין את המשמעויות של זה

דוד ביטן: תפתרו את הבעיה הזאת

דוד ביטן:  המשמעויות הן בין משרד הביטחון למשרד האוצר, זה לא קשור לחיילים

דוד ביטן:  החיילים יקבלו את זה, ואתם תפתרו את הבעיה של המשמעות התקציבית

דוד ביטן:  זה הכל

דוד ביטן:  ואיזה נוהל תעשו על מנת לפתור את זה

מיכל מרים וולדיגר: כבוד יושב-הראש, לפני הדד-ליין חשוב לנו גם שהוועדה תקבל את המכתב מכביש 6 ומהמנהרות כדי שנוכל לפרסם את זה, כדי שהחיילים ידעו ויהיו ערים לכך

מיכל מרים וולדיגר:  לא נסמוך רק על השלישים אלא נפרסם את זה בעצמנו

דוד ביטן: מאחר שאת הגשת את ההצעה – אני מציע שאת תפרסמי

דוד ביטן:  ניתן לך את העונג

מיכל מרים וולדיגר: לכשנקבל – נפרסם

ד"ר עידית חנוכה: נציג של חברת חוצה צפון, שהיא גם אחת מהחברות - - -     

דוד ביטן: זאת לא דרך ארץ?     

ד"ר עידית חנוכה: 	לא, היא החברה השלישית

ד"ר עידית חנוכה:  היא ההמשך של כביש - - -     

דוד ביטן: אתה חוצה צפון? מי חוצה צפון? אז זה אותו הדבר, גם אתה כמו דרך ארץ

דוד ביטן:  ברור

דוד ביטן:  זה לא אותו כביש? כל דבר זה זכיין אחר?     

ד"ר עידית חנוכה: זה המקטע עצמו

משה פסל: כבוד היושב-ראש, אני רוצה להבין כל חייל בסופו של דבר, אני חוזר רגע לקנסות, כל מי - - -     

דוד ביטן: אם הוא יוצא מהבסיס, מהדרום ונוסע לכיוון צפון לתקופה, ונסע דרך 6, על זה הוא מקבל החזר הוצאה בנסיעה הספציפית

משה פסל: את זה אני מבין

משה פסל:  אבל אני מדבר על המקרה של חיילים שאין להם מנוי, דיברנו על זה בדיון שעבר, 30 ימים הם היו בלחימה והגיע להם כבר קנס

משה פסל:  מה עושים?     

דוד ביטן: אתה חושב שהחברה יודעת

דוד ביטן: ?     

משה פסל: לא

משה פסל:  החברה לא יודעת, אבל אם חייל כזה יפנה –  יש בכל החברות הסכמה לבטל את הקנס

דוד ביטן: גיבשו נוהל

דוד ביטן:  איך מבטלים לאדם את הקנס, על ידי זה שהוא כנראה מדווח להם למחשב

דוד ביטן:  מראה להם את תעודת המילואים ואת כל מה שצריך

דוד ביטן:  הם גיבשו נוהל יפה

דוד ביטן:  הוא אמר לי בטלפון

דוד ביטן:       גם כביש 6 צפון מסכימים, נכון?     

קריאה: זה כבר עובד כך

משה פסל: אתם מבטלים קנסות לכל החיילים שהיו בלחימה? 

קריאה: מי שפונה, אני לא יודע - - -     

משה פסל: בוודאי

דוד ביטן: נכון

דוד ביטן:  צדקה חברת הכנסת וולדיגר – צריך צו פרסום לעניין הזה

יעל שכטר-סטימן: אפשר בבקשה רק לקבל דד-ליין לפתרון

דוד ביטן: כמה זמן, שבועיים, עשרה ימים? כמה זמן אתם תגמרו את הנוהל הפנימי ביניכם?     

דניאל שוורץ: שבועיים

דוד ביטן: וולדיגר, אני רואה בזה סיום של הפרשה

מיכל מרים וולדיגר: אמן כן, יהי רצון

דוד ביטן: כל הכבוד לכם שהלכתם לטובת החיילים

דוד ביטן:  וכל הכבוד לחברת הכנסת וולדיגר שהפנתה את תשומת לבנו לעניין הזה